‘ঐতিহাসিক’ গুয়াহাটি টেস্টে কাকে বাদ দিয়ে কাকে খেলাবে ভারত?

ওয়েব ডেস্ক: ইডেন টেস্টে (Eden Test) লজ্জাজনক হারের পর গুয়াহাটি টেস্টে (Guwahati Test) জিতে দক্ষিণ আফ্রিকার বিরুদ্ধে সিরিজ (India Vs South Africa) ড্র করতে মরিয়া টিম ইন্ডিয়া। কলকাতায় চোট পেয়ে সিরিজের দ্বিতীয় টেস্টে অধিনায়ক শুভমনের (Shubman Gill) মাঠে না নামার সম্ভাবনাই বেশি। তেমনটা হলে এই ম্যাচে দলকে নেতৃত্ব দিতে পারেন ঋষভ পন্থ (Rishabh Pant)। কিন্তু গিলের জায়গায় কোন ব্যাটারকে খেলাবে ভারত? এই জল্পনার মাঝেই উঠে এসেছে তরুণ বাঁহাতি ব্যাটার সাই সুদর্শনের (Sai Sudarshan) নাম, যিনি তিন নম্বরে নেমে ধৈর্য্যের সঙ্গে ব্যাটিং করতে পটু।

গুয়াহাটি টেস্টে ভারতের প্রথম একাদশে সেভাবে বড় কোনও পরিবর্তন হওয়ার সম্ভাবনা নেই। কারণ, ইডেনে ব্যাটিং বিপর্যয়ের পুনরাবৃত্তি যাতে না ঘটে, তাই ব্যাটিং অর্ডারকে মজবুত রাখতেই চাইবেন নির্বাচকরা। টপ ব্যাটিং অর্ডারের কথা বললে, যশস্বী জয়সওয়ালের সঙ্গে ওপেনিং করতে দেখা যেতে পারে কে এল রাহুলকেই। সাই সুদর্শন সুযোগ পেলে নামতে পারেন তিন নম্বরে। চার নম্বরে ব্যাটিং করতে দেখা যেতে পারে সম্ভাব্য অধিনায়ক ঋষভ পন্থকে। অতিরিক্ত ব্যাটার হিসেবে ধ্রুব জুরেলকে প্রথম একাদশে দেখা গেলে অবাক হওয়ার কিছু থাকবে না।

আরও পড়ুন: নিলামে ফের ভেঙ্কটেশের জন্য দর হাঁকাবে KKR! জানুন বিরাট আপডেট

এদিকে অলরাউন্ড বিভাগের কথা বললে, গুয়াহাটির পিচে অভিজ্ঞতার সঙ্গে একাদশ তৈরি করতে চাইবে ভারতীয় দলের নির্বাচকরা। সেক্ষেত্রে রবীন্দ্র জাদেজা ও অক্ষর প্যাটেল জুটিকে ফের একবার দেখা যেতে পারে এই ম্যাচে। সেই সঙ্গে ওয়াশিংটন সুন্দরকেও খেলানো হতে পারে। তবে এই ম্যাচে তাঁকে মিডল-অর্ডারে ব্যাটিং করতে দেখার সম্ভাবনাই বেশি। তবে গুয়াহাটি টেস্টে নীতীশ কুমার রেড্ডির সুযোগ পাওয়া বেশ মুশকিল। কারণ অলরাউন্ডিং বিভাগকে একই রাখার সম্ভাবনাই বেশি।

এদিকে বোলিং বিভাগের কথা বললে, গুয়াহাটির পিচে একমাত্র স্পিনার হিসেবে কুলদীপ যাদবকেই রাখা হতে পারে প্রথম একাদশে। তাঁকে সঙ্গ দিতে পারেন জাদেজা, অক্ষর, ওয়াশিংটনরা। সেই সঙ্গে পেস বিভাগে অভিজ্ঞ জসপ্রীত বুমরা এবং মহম্মদ সিরাজকে খেলানো হতে পারে। তবে অতিরিক্ত মিডিয়াম-পেস বোলিং অপশন হিসেবে ধ্রুব জুরেলের জায়গায় নীতীশ কুমার রেড্ডিকে দলে রাখা হলেও অবাক হওয়ার কিছু থাকবে না।

দেখুন আরও খবর: