দিল্লি টেস্ট গড়াল পঞ্চম দিনে, ভারতের চাই আর মাত্র ৫৮

স্পোর্টস ডেস্ক: পঞ্চম দিনে গড়াল ভারত বনাম ওয়েস্ট ইন্ডিজ (India vs West Indies) দিল্লি টেস্ট ম্যাচ। চতুর্থ ইনিংসে ভারতের জেতার জন্য প্রয়োজন ছিল ১২১ রান। এক উইকেট হারিয়ে দিনের শেষে ভারতের ৬৩ রান উঠে গিয়েছে, বাকি আর ৫৮ রান। শেষ দিনে পিচ থেকে জুজু না বেরোলে অনায়াসে জিতবে শুভমন গিলের (Shubman Gill) দল। তবে আগের ম্যাচের তুলনায় এ ম্যাচে ক্যারিবিয়ানরা অনেক বেশি লড়াই দিয়েছে।

আজ একটা সময় ২০০১ সালের ইডেন টেস্টের কথা মনে পড়ছিল পারে। সৌরভ গঙ্গোপাধ্যায়ের ভারত স্টিভ ওয়ার অস্ট্রেলিয়ার বিরুদ্ধে অসাধ্য সাধন করেছিল। রস্টন চেজের (Roston Chase) ওয়েস্ট ইন্ডিজ (West Indies) সেই রাস্তায় অনেকটা হেঁটে ফেলেছিল। জন ক্যাম্পবেল এবং শেই হোপের (Shai Hope) সেঞ্চুরি অসাধ্য সাধনের স্বপ্ন দেখাচ্ছিল। তবে সেই স্বপ্ন বাস্তব হয়নি।

আরও পড়ুন: হোপদের জাগানো আশায় জল ঢালছেন কুলদীপরা

তার প্রধান কারণ কুলদীপ যাদব (Kuldeep Yadav)। প্রথম ইনিংসে পাঁচ উইকেট নেওয়ার পর এই ইনিংসে তাঁর ঝুলিতে তিন। দিল্লি টেস্টে তিনি ম্যান অফ দ্য ম্যাচ হওয়ার প্রধান দাবিদার। শেষ বেলায় পরপর তিনটি উইকেট নিয়ে ওয়েস্ট ইন্ডিজের ইনিংস শেষ করে দেন জসপ্রীত বুমরা। জোড়া উইকেট শিকার করেছেন মহম্মদ সিরাজও। একটি করে পেয়েছেন রবীন্দ্র জাদেজা এবং ওয়াশিংটন সুন্দর।

১২১ রানে লক্ষ্য তাড়া করতে নামেন যশস্বী জয়সওয়াল এবং কে এল রাহুল। জয়সওয়াল তাঁর নিজস্ব বিধ্বংসী মেজাজে ব্যাটিং শুরু করেন। ওই মেজাজই তাঁকে প্যাভিলিয়নে ফেরত পাঠাল। জোমেল ওয়ারিকানকে ছয় মারতে গিয়ে বাউন্ডারি লাইনে ধরা পড়লেন তিনি। করলেন সাত বলে আট। রাহুল ৫৪ বলে ২৫ এবং সাই সুদর্শন ৪৭ বলে ৩০ রান করে অপরাজিত আছেন।

দেখুন অন্য খবর: